LSTA Teisės ir etikos komisijos posėdžio, įvykusio 2017-11-16,

**PROTOKOLAS**

Posėdyje dalyvauja komisijos nariai tarptautinės kategorijos arbitrai Kazimieras Gaigalis (pirmininkas), Arvydas Litvinas ir Zenonas Gramackas (nariai).

**Svarstyta**: gautas LSTA viceprezidento Skirmanto Skrinsko kreipimasis į Teisės ir etikos komisiją su prašymu apsvarstyti incidentą, įvykusį Jaunių TOP-12 varžybų metu 2017-10-21 Šalčininkuose. Kovojus dėl 3 vietos vaikinų grupėje, kai tarpusavyje žaidė vieno trenerio auklėtiniai, lemiamame, penktame sete vaikinai tik imitavo kovą, juokdamiesi kilnojo “žvakes”, tuo papikdindami kitus varžybų dalyvius ir varžybas stebėjusius žiūrovus.

Tik įsikišus vyriausiam varžybų teisėjui Arvydui Litvinui ir pareiškus dalyviams žodinę pastabą, tolesnė kova vyko normaliu ritmu.

Komisija mano, kad žaidėjams oficialių varžybų metu privaloma žaisti pilna jėga ir nediskredituoti mūsų sporto šakos. Kadangi susitikimui teisėjavo jaunas, nepatyręs teisėjas, tai jo atsakomybės čia nematome. Laiku įsikišus Vyriausiam teisėjui incidentas buvo likviduotas.

**Nutarta**: Siūlome abiems žaidėjams bei jų treneriui pareikšti oficialią pastabą dėl netinkamo sportininkų elgesio, o taip pat atkreipti visų šalies sportininkų ir trenerių dėmesį į dalyvių elgesį. Pasikartojus panašiems incidentams bus siūloma imtis griežtesnių priemonių.

Paskutiniu metu padažnėjus netinkamo sportininkų elgesio faktams, kai spardomi kamuoliukai, aptvarai, mėtomos raketės, girdimi keiksmažodžiai, teisėjų kolegijos uždavinys netoleruoti tokių faktų, ir įpareigoti stalo teisėjus reikiamu metu nedvejojant bausti susitikimo dalyvius, jei jų elgesys prasilenkia su priimtomis elgesio normomis.

Pimininkas Kazimieras Gaigalis